Shogun (TV-serie)

Shogun er en japansk-amerikansk miniserie som gikk på NBC i 1980. Handlingen er lagt til 1600-tallets Japan: Den britiske sjømannen John Blackthorne blir tatt til fange etter at skipet hans strander i Japan. Over en lengre periode lærer han denne fremmede kulturen å kjenne. Han blir etterhvert vitne til og delvis involvert i den blodige maktkampen som oppstår etter keiserens død. Serien er regissert av Jerry London og er basert på James Clavells bok med samme tittel. 

Den vant Emmy for beste miniserie og Golden Globe for beste dramaserie.

Shogun gikk på NRK sommeren 1984.

Handlingsreferat 
Etter at hans nederlandske handelsskip Erasmus, og dets overlevende mannskap, er blåst i land på grunn av en voldsom storm ved Anjiro på østkysten av Japan - blir John Blackthorne, skipets engelske navigatør, tatt til fange av en gruppe samurai-krigere. Når han senere blir midlertidig løslatt, må han gi fra seg sin engelske identitet. Han må også tilpasse seg den fremmede japanske kulturen, hvis han skal ha noe håp om å overleve. Som engelskmann er Blackthorne i både religiøs og politisk strid mot portugiserne, og den katolske kirkes Jesuittordenen.

Det katolske fotfestet i Japan setter Blackthorne, en protestant og derfor en kjetter, i en politisk ulempe. Den samme situasjonen bringer ham også i søkelyset til den innflytelsesrike Lord Toranaga, som nærer mistillit til denne fremmede religionen som nå sprer seg over hele Japan. Han konkurrerer med andre samurai-krigsherrer av lignende rang, blant dem katolske konvertitter. Gjennom en tolk avslører Blackthorne senere enkelte overraskende detaljer om de portugisiske handelsmennene og deres jesuitt-overherrer som tvinger Toranaga til å stole på ham. De inngår en svak allianse, til stor fortvilelse for jesuittene.

For å hjelpe engelskmannen å lære språket deres, og assimilere seg bedre til japansk kultur, tildeler Toranaga en lærer og tolk til ham: den vakre Lady Mariko, en katolsk konvertitt, og en av Toranagas mest betrodde håndlangere. Blackthorne blir snart forelsket i henne, men Mariko er allerede gift. Blackthorn ender også med å redde livet til en portugisisk pilot, Vasco Rodrigues, som blir vennen hans - til tross for at de står på motsatt politisk og religiøs side.

Blackthorne redder livet til Toranaga ved å dristig hjelpe ham med å komme seg vekk fra Osaka Castle, og klørne til hans mangeårige fiende: Lord Ishido. Senere redder Blackthorne igjen livet til Toranaga, under et jordskjelv ved å trekke ham vekk fra en sprekk som åpner seg og som nesten drepte Toranga. Etter å ha bevist sin verdi og lojalitet til krigsherren, velger Lord Toranaga å utnevne Blackthorne til en samurai og tildeler ham to sverd. Ha blir også tildelt 20 kimonoer, og 200 av hans egen samuraier, og et inntektsbringende len: fiskeri-landsbyen Anjiro, hvor Blackthorne først ble blåst i land med skipet og mannskapet sitt.

Blackthornes reparerte skip Erasmus, under vakt av Toranagas samurai, ligger nå ankret i nærheten av Kyoto. Men skipet går snart tapt til en brann, som deretter sprer seg når lamper på skipet blir veltet av en tidevannsbølge. Blackthorne fører tilsyn med byggingen av et helt nytt skip, The Lady. Men Blackthorne blir observert på avstand av Lord Toranaga. Det viser seg at det var Toranaga som beordret Erasmus ødelagt av brann, for å holde Blackthorne trygg fra deres portugisiske motstandere. Krigsherren planlegger også å ødelegge det nye skipet, som Blackthorne er i ferd med å bygge.

Referanser

Eksterne lenker 

Dramaserier fra USA
Miniserier fra USA
Japanske TV-serier
Historieserier fra USA
Emmy-prisen for beste TV-program
Golden Globe for beste TV-program
Japanske TV-serier fra 1980-årene
TV-serier fra 1980-årene, fra USA
TV-produksjoner på NBC